মাঝেরহাট সেতু বিপর্যয়ের স্মৃতি এখনও টাটকা কলকাতাবাসীর স্মৃতিতে উজ্জ্বল। সেতু ভেঙে পড়ার পর থেকেই শহরের অন্যান্য সেতুর বেহাল দশা নিয়েও ছড়াচ্ছে আতঙ্ক। এই অবস্থায় বিপত্তি করুণাময়ী সেতুতেও। 

এই বিষয়ে অন্যান্য খবর

সেতু ভাঙার সমাধান জোড়া পথে, মাঝেরহাটে শুরু নতুন রাস্তার কাজ


শনিবার বিকেলে আচমকাই বসে গেল সেতুর একাংশ। এলাকায় সঙ্গে সঙ্গে আতঙ্ক ছড়িয়ে পড়ে। এর পরই ওই অংশ দিয়ে গাড়ি চালানো বন্ধ করে দেওয়া হয়। আপাতত সেখানে লোহার চাদর বিছিয়ে গাড়ি পাস করানো হচ্ছে সেতুর অন্য অংশ দিয়ে।
প্রসঙ্গত, রাজ্যের বিপজ্জনক সেতুর মধ্যে অন্যতম হিসেবে নাম রয়েছে টালিগঞ্জ-করুণাময়ী সেতুর। আশঙ্কা সত্যি করে সেই সেতুতে এদিন বিকেলে ঘটে গেল বিপত্তি। এমনিতেই মাঝেরহাট সেতু ভেঙে পড়ার পরে বেহালা ও পার্শ্ববর্তী এলাকার মানুষদের যাওয়া-আসায় বিস্তর অসুবিধা হচ্ছে। এই অবস্থায় দুর্গাপুর সেতু ও করুণাময়ী সেতু— এগুলির উপরেই ভরসা করতে হচ্ছে তাঁদের। এই অবস্থায় করুণাময়ী সেতুর ঘটনায় তাঁরা উদ্বিগ্ন অনুভব করছেন।